Page:Wellington's address (1).pdf/4

 4 On Govan banks, whar Clyde doth flow,

There ilka laddie arms his joe;

While lanely I maun mourn and chide,

Upon the bonny banks o' Clyde.

O, in the rosy month o' May,

The lav'rock rais'd its cheerfu' lay,

The mavis sang, the blackbird vied,

Around the bonny banks o' Clyde.

The gowana spread, ilk flower sprang,

My love as sweet's the day was lang,

My heart he gain'd to be his bride,

When walking on the banks o' Clyde

O woe be to those wars in Spain,

They've ta'en frae me my darling swain,

And cross'd him owre the ocean wide,

Far frae the bonny banks o' Clyde.

O! if the high and heav'nly Pow'r,

Would shield my love in danger's hour;

And owre the seas him safely guide.

Back to the bonny banks o' Clyde.

Our parting day would ne'er be seen,

Until that death struck in between,